אורקם טכנולוגיות

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] אורקם טכנולוגיות בע"מ היא חברה ישראלית המפתחת ומייצרת התקן מבוסס ראייה ממוחשבת, המסייע לכבדי ראייה, עיוורים ובעלי מוגבלויות נוספות. בשנת 2013 החלה החברה במכירת מוצריה הראשונים, ובשנת 2015 הציגה בארצות הברית את המוצר העיקרי שלה, הקרוי OrCam MyEye המורכב ממצלמת וידאו זעירה המחוברת למשקפיים של המשתמש, ומחשב זעיר המעבד את התמונה ומקריא למשתמש את הטקסט שעליו הצביע באמצעות רמקול זעיר הממוקם סמוך לאוזן המשתמש. אורקם נוסדה בשנת 2010 על ידי פרופ' אמנון שעשוע וזיו אבירם במטרה לעשות שימוש בטכנולוגיית בינה מלאכותית (ראיית מחשוב) מתקדמת על מנת לסייע ללקויי ראייה. מייסדי אורקם הם גם מייסדי חברת מובילאיי שהוקמה בשנת 1999 ומספקת מערכות ממוחשבות למניעת תאונות דרכים. המכשיר הראשון של אורקם יצא לשוק בשנת 2013 לאחר שנים של פיתוח וניסויים. בשנותיה הראשונות גייסה החברה 22 מיליון דולר, מהם 6 מיליון דולר מקרן ההשקעות של אינטל (Intel Capital). במרץ 2017 השלימה החברה גיוס הון של 41 מיליון דולר, המשקף שווי חברה של 600 מיליון דולר. באפריל 2017 מנתה אורקם כ-130 עובדים, משרדיה הראשיים נמצאים בירושלים ויש לה סניפים בלונדון ובניו-יורק. באוקטובר 2022, לאחר פיטורי 16% מהעובדים, הועסקו בחברה כ-325 עובדים. בפברואר 2018 השלימה החברה סבב גיוס של 30.4 מיליון דולר, מה שהפך אותה לחד-קרן. בינואר 2022 זכתה החברה בפרס החדשנות של תערוכת הטכנולוגיה CES ל-2022, על המוצר MyEye PRO. ביולי 2024 הודיעה החברה על הפסקת פיתוח עזרי הראייה, לאחר שבתחום זה החלו להינתן עזרים פשוטים יותר מבוססי בינה מלאכותית, והתמקדות בתחום עזרי שמיעה. המוצר העיקרי של אורקם, OrCam MyEye, מורכב משני מרכיבים עיקריים: יחידה היושבת על הראש ויחידת בסיס. יחידת הראש מורכבת על גבי משקפיים וכוללת מצלמה זעירה ורמקול. יחידת הבסיס כוללת סוללה ומחשב קטן המעבד את התמונות הנקלטות במצלמה באמצעות תהליך אלגוריתמי. את יחידת הבסיס ניתן להצמיד לחגורה באמצעות תפס או להניח בכיס. מרכיבי המכשיר מחוברים ביניהם באמצעות כבל דק. דגם מתקדם של המכשיר, OrCam MyEye2, עשוי רק מיחידה המורכבת על גבי המשקפיים. דגם נוסף של המכשיר קרוי OrCam MyReader והוא דומה למכשיר העיקרי, אך משמש לקריאת טקסטים בלבד ומחירו נמוך יותר. מכשיר אורקם OrCam MyEye מזהה טקסטים, פנים ומוצרים ומדבר אל האדם המרכיב את המשקפיים באמצעות רמקול זעיר. באמצעות הצבעה של האדם המרכיב את המכשיר על כיתוב או מוצר כלשהו, המכשיר מגיב באופן אוטומטי ומקריא את הכיתוב. ניתן ללמד את המכשיר לזהות את פניהם של בני אדם המוכרים למשתמש, מוצרים ושטרות כסף. בגרסה הישראלית של המכשיר, ההקראה נעשית באנגלית או בעברית. קריאה- קריאת טקסטים מודפסים כדוגמת עיתון, ספר, תוויות של מוצרי מזון, תפריטים במסעדות ושלטים ברחוב. מסוגל לקרוא את מרבית הטקסטים הדיגיטליים כדוגמת טקסטים המופיעים על מסך טלוויזיה, מחשב או טלפון חכם. זיהוי מוצרים- יכולת לזיהוי מוצרים, כמו גם זיהוי מוצרים שכבר נסרקו בעבר במהירות וקלות רבה יותר, על מנת לאפשר זיהוי מהיר של שטרות כסף או כרטיסי אשראי ולהפוך את חוויית הקניה לנוחה יותר. זיהוי פנים- מזהה פנים של אנשים שכבר צולמו בעבר באמצעות מצלמת המכשיר. יכולת להתאים את הפנים המזוהות לשם האדם, והקראת השם כאשר המכשיר מזהה את האדם על ידי הזיכרון השמור במכשיר. המכשיר מתאים לאנשים עם לקויות ראייה בדרגות שונות כמו גם לעיוורים. המכשיר מתאים גם לבעלי מוגבלות בקריאה, כגון אנשים בעלי דיסלקסיה, קשיי למידה או שעברו אירוע מוחי. המכשיר ניתן לרכישה בארבעים מדינות והוא פועל ב-25 שפות. ניתן לקנות את המכשיר גם בישראל עם הגדרות שפה של עברית. קורא מסך אתר האינטרנט הרשמי של אורקם טכנולוגיות אורקם טכנולוגיות, ברשת החברתית פייסבוק אורקם טכנולוגיות, ברשת החברתית אקס (טוויטר) אורקם טכנולוגיות, ברשת החברתית LinkedIn אורקם טכנולוגיות, סרטונים בערוץ היוטיוב אור הירשאוגה, העיניים של כבדי הראייה: המהפכה שמתכננים מייסדי מובילאיי, באתר TheMarker‏, 29 בספטמבר 2013 אורקם – טכנולוגיה מהפכנית לאנשים לקויי ראייה וקריאה, באתר "נגישות ישראל", 19 במאי 2016 עמרי זרחוביץ', הסטארט־אפ הנוסף של מייסדי מובילאיי: טכנולוגיה שמסייעת לכבדי ראייה, באתר TheMarker‏, 15 במרץ 2017 רותי לוי, המהפכה החדשה של מייסדי מובילאיי: אורקם הציגה בווגאס מוצר מבריק, באתר TheMarker‏, 10 בינואר 2018 שגיא כהן, "זו חברה עם טכנולוגיה מטורפת — שלא הייתה לה הצדקה עסקית", באתר TheMarker‏, 9 באוגוסט 2024 TED@NYC Oct. 2013, Amnon Shashua presenting OrCam, בערוץ YouTube של אמנון שעשוע John Markoff, Device From Israeli Start-Up Gives the Visually Impaired a Way to Read, NYT, June 3, 2013 מאיר אורבך, רה-ארגון בחברת אורקם: מפטרת 62 עובדים, באתר כלכליסט, 23 באוקטובר 2022 אורקם של מייסדי מובילאיי שווה כבר מיליארד דולר, באתר כלכליסט, 20 בפברואר 2018 שירות כלכליסט, MyEye PRO של אורקם זכה בפרס החדשנות של ה-CES, באתר כלכליסט, 6 בינואר 2022 מיטל וייזברג, ‏אורקם מפסיקה לפתח את מוצרי הדגל שלה, וצפויה לפטר עשרות עובדים, באתר גלובס, 28 ביולי 2024